поради спирания за необходима поддръжка, почивни дни и празници. В резултат на това Комисията стигна до заключението, че разходите за амортизация, които следва да се вземат предвид при изчисляване на разходите за добавена стойност, следва да бъдат значително по-ниски от разходите за амортизация, изчислени от PGTEX Morocco SARL.
 (83)
 След разгласяването групата PGTEX заяви, че Комисията е допуснала явни грешки в оценката и е действала в нарушение на член 13, параграф 2 от основния антидъмпингов регламент при извършване на изчисленията, свързани с добавената стойност. В тази връзка според групата PGTEX следва да се вземе предвид пълната амортизация, тъй като тези разходи са направени в действителност през 2020 г. за производството на ТСВ.
 (84)
 Комисията отхвърли това твърдение поради изложените по-долу причини:
 —
 Въпреки че амортизацията по принцип (24) е постоянен разход, тъй като се повтаря като една и съща сума за период през целия експлоатационен срок на актива, Комисията не би могла да приеме отчетените разходи за амортизация изцяло в рамките на изчисляването на добавената стойност. Причината за това е ниското използване на производствения капацитет, както се вижда от данните, предоставени от групата PGTEX;
 —
 Освен това Комисията не би могла да използва пълния размер на разходите за амортизация поради непълната и противоречива информация, която получи. В това отношение PGTEX Morocco SARL спомена например, че всички машини са придобити в началото на 2020 г. От друга страна, в своя попълнен въпросник, PGTEX Morocco SARL заявява, че е започнала да произвежда едва през април 2020 г. PGTEX Morocco SARL също така заявява, че всички машини са работили в продължение на 300 дни.
 PGTEX Morocco SARL е използвало тези 300 дни (т.е. 299 дни, закръглени до 300 дни) за изчисляване на сумата за амортизация и създаде впечатлението, че всички инсталирани от дружеството машини за ТСВ са били в експлоатация и са работили пълноценно през цялата 2020 г. Оказва се обаче, че случаят не е такъв, тъй като няколко машини все още не са пристигнали в завода в Мароко към 1 януари 2020 г. (вж. съображение 82 по-горе).
 Поради горепосочените противоречиви твърдения Комисията счете за целесъобразно да използва коефициента на използване на капацитета за цялата 2020 г., представен от PGTEX Morocco SARL, който е неоспорим. За Комисията този коефициент на използване на капацитета се счита за обективна и ясна мярка за определяне на съответните разходи за амортизация в рамките на изчисляването на добавената стойност.
 (85)
 След разгласяването групата PGTEX предложи, доколкото Комисията продължава да коригира разходите за амортизация въз основа на използването на капацитета (както беше съобщено от групата PGTEX в приложение 7.2. към писмото ѝ от 12 октомври 2021 г.), да използва някоя от трите алтернативни методологии, които предложи в коментарите си след разгласяването:
 —
 да се коригира капацитета, за да се отразят месеците, през които съответните машини за ТСВ не са работили;
 —
 да се използват само данните за разходите от декември 2020 г., т.е. месецът по време на РП, през който са работили повечето машини за ТСВ, с изключение на машина No 7;
 —
 да се използват данните за разходите